“Dronkbestuurder” ry fietsryer doodŉ 60-jarige fietsryer is Saterdag in Lichtenburg deur ŉ beweerde dronkbestuurder doodgery. Kapt. Amanda Funani, ŉ woordvoerder van Noordwes-polisie, sê die ongeluk het omstreeks 07:15 in Putfonteinweg plaasgevind. “Die man het vir sy daaglikse fietsrysessie gegaan toe die bestuurder van ŉ Mazda-bakkie beheer oor sy voertuig verloor en teen die fietsryer gebots het. Die fietsryer is op die toneel dood,” het Funani gesê. Die 21-jarige bestuurder is na die plaaslike hospitaal geneem vir bloedtoetse. Daar word beweer dat die bestuurder vanaf ŉ kroeg op pad was huis toe, toe die voorval plaasgevind het. Die bestuurder is in hegtenis geneem en verskyn Maandag in die Lichtenburg-landdroshof op aanklag van strafbare manslag.